O‘zbekistonning 12 mln dollarlik charm-poyabzal mahsulotlari Qozog‘iston va Rossiya bozorlariga yetkaziladi

Olmaotada V Shoesstar xalqaro poyabzal ko‘rgazmasi yakunlandi, deya xabar bermoqda “Jahon” axborot agentligi. Unda O‘zbekiston, Germaniya, Xitoy, Turkiya, Italiya kabi dunyoning 14 mamlakatidan poyabzal va charm-attorlik mahsulotlari ishlab chiqaruvchi korxonalar qatnashdi.

O‘z ichiga charm-attorlik mahsulotlari va poyabzal ishlab chiqarish, teriga ishlov berish, xomashyo tayyorlash bo‘yicha 252 ta korxonani birlashtiruvchi “O‘zbekcharmpoyabzali” O‘zbekiston charm-poyabzal korxonalari assotsiatsiyasining milliy uslubdagi stendi tadbirning o‘ziga xos xislatiga aylandi.
Uchrashuvlar chog‘ida O‘zbekiston korxonalari mahsulotlarini Qozog‘istonga sotish bo‘yicha O‘zbekiston-Qozog‘iston savdo uyini ochish bo‘yicha muzokaralar olib borildi.
Ko‘rgazma yakunida “O‘zcharmpoyabzali” assotsiatsiyasi hamda Shoesstar xalqaro poyabzal va charm-attorlik ko‘rgazmasi direksiyasi o‘rtasida memorandum imzolandi, 12 million dollardan ziyod qiymatdagi O‘zbekiston mahsulotini Qozog‘iston va Rossiya bozorlariga yetkazish haqida kelishuvlarga erishildi.